Satelitná fotografia regiónu, fjord *Burrard Inlet* sa nachádza v hornej časti
**Burrard Inlet** je relatívne plytký pobrežný fjord na juhozápade kanadskej provincie Britská Kolumbia. Vznikol počas poslednej ľadovej doby. Oddeľuje mesto Vancouver a polostrov Burrard od úbočia pohoria North Shore, mesta North Vancouver a okresov West Vancouver a North Vancouver.

Dejiny
------

Po tisícky rokov na jeho brehoch sídlili indiánski obyvatelia z kmeňa Squamish a Tsleil-Waututh. Prvým európanom, ktorý túto oblasť 19. júna 1792 preskúmal bol španielsky kapitán Dionisio Alcalá-Galiano, ktorý fjord pomenoval *Canal de Floridablanca*. O niekoľko dní neskôr bol fjord opäť pomenovaný anglickým kapitánom Georgeom Vancouverom po jeho priateľovi Sirovi Harrym Burrardovi.

Geografia
---------

Fjord smeruje takmer priamo na východ od úžiny Strait of Georgia do mesta Port Moody. Na väčšine jeho brehu je urbanizovaný. Približne v dvoch tretinách jeho dĺžky smerom na východ sa nachádza ďalší, oveľa strmejší glaciálny fjord, nazvaný Indian Arm. Smeruje na sever od fjordu Burrard Inlet, leží medzi mestami Belcarra a Deep Cove v okrese North Vancouver, od ktorých sa tiahne severne do hornatej divočiny. 

Fjord Burrard Inlet je od Point Atkinson a Point Grey na západe po Port Moody na východe dlhý 25 km, fjord Indian Arm sa tiahne 20 km smerom na sever. Medzi mestá, ležiace na pobreží fjordu patrí Vancouver, North Vancouver, Burnaby a Port Moody. Ponad fjord Burrard Inlet sa klenú tri mosty, Lions Gate Bridge (postavený v 30. rokoch), Ironworkers Memorial Second Narrows Crossing (1960) a železničný most Second Narrows Bridge (1969). Medzi jeho brehmi premáva kompa SeaBus. Najväčšiu šírku (3 km) dosahuje v oblasti medzi poslednými dvomi mostami.

Port of Vancouver
-----------------

Prístav Port of Vancouver je pred oceánom chránený pokojnými vodami fjordu Burrard Inlet. Je to hlavný prístav vo Vancouveri. Nákladné lode, ktoré čakajú na naloženie a vyloženie svojho tovaru kotvia často v zátoke English Bay, ktorá leží smerom na juh od ústia fjordu a je od neho oddelená centrom – downtownom Vancouveru a Stanley Parkom, ktorý spolu s centrom mesta leží na malom polostrove.

V hlavnom fjorde ostalo pár oblastí zalesnených tak ako pred stáročiami, no strmé svahy fjordu Indian Arm znemožňujú akúkoľvek výstavbu, napriek blízkosti tak veľkého mesta.

Galéria
-------

* Fjord Burrard Inlet a most Ironworkers Memorial Second Narrows Crossing, pohľad na západ z Capitol Hill v BurnabyFjord Burrard Inlet a most Ironworkers Memorial Second Narrows Crossing, pohľad na západ z Capitol Hill v Burnaby
* Burrard Inlet pri západe slnka. Fotené z Prospect Pointu v Stanley ParkuBurrard Inlet pri západe slnka. Fotené z Prospect Pointu v Stanley Parku
* Severná časť fjordu Indian ArmSeverná časť fjordu Indian Arm

Iné projekty
------------

Commons
* Spolupracuj na Commons Commons ponúka multimediálne súbory na tému **Burrard Inlet**

Externé odkazy
--------------

* Prvé cesty po polostrove Burrard Archivované 2007-09-27 na Wayback Machine (po anglicky)
* Letecké fotky Vancouveru z roku 2002, vrátane niekoľkých fotiek fjordu Burrard Inlet a jeho pobrežia (po anglicky)

Súradnice: 49° 18′ 15″ s. š. 123° 12′ 56″ z. d.